hu hu hu hu hu hu hu pt hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ca ca fr fr ca ca ru vi is is is is ht ru da mk vi is is ht ru en oc oc vi is ht en ru en de ca oc nb ht en ru es ru es oc fr wuu da fr es de es oc fr de en ru te te te da es en en ru te te te da oc sl es ru te te te da es en en hu hu hu hu hu hu hu hu hu ru hu ca ca fr fr ca en fr fr fr en ru ru en de fr fr en ru ru da en en de da fr ru en de de en en fr fr en es de es en da ru es zh en es es ru ru hu hu en hu hu fr ca ca ca ca en en en en en en sv es en de fr en fr en es en ceb de de en en en es ceb hu hu hu hu hu hu fr oc fr oc en oc de oc de de oc it da de en da de da en fr da en hu hu hu hu hu hu hu hu hu en hu hu hu en hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar bg bn ca de eo es et fa fi fr he id it ja ko lv nl pl pt ru hbs_lat sv ta fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. július 10.
Ugrás a navigációhoz Ugrás a kereséshez
A tisztatér egy üzemi vagy laboratóriumi terület, melyen légkeringető berendezésekkel alacsony részecskekoncentrációjú környezetet tartanak fenn. A tisztatereket olyan gyártási eljárásoknál, és vizsgálati módszereknél alkalmazzák, melyeknél problémát jelenthetnének a levegőben szálló porszemek, mikrobák, aeroszol részecskék és különféle gázok. A légtisztítás mellett a legtöbb tisztatérben a hőmérsékletet és a páratartalmat is szűk határok között tartják, ha a végzett tevékenység reprodukálhatóságára vonatkozó feltételek ezt megkívánják.
Mivel a levegőben található szennyezők teljesen sosem távolíthatók el, ezért a tisztatereket adott alkalmazásnak megfelelően méretezik, tisztasági szintjük az adott alkalmazáshoz igazodik. Ennek megfelelően szabványkategóriákban rögzítik, hogy mely tisztasági szinten milyen szennyezési koncentrációk a megengedettek.
Összevetésképpen, egy városi közterületen a porkoncentráció elérheti köbméterenkénti 300-400 milliót,[1] míg egy ISO 1 besorolású tisztatérben a 0,1 um-nél nem nagyobb részecskék maximális, átlagos megengedett száma csupán köbméterenként 10 darab.
2 Tisztasági besorolások és szabványok
2.4 Az EU GMP tisztatéri besorolása
A tisztaság fenntartása érdekében szükség van a levegő folyamatos tisztítására, illetve a szennyeződések behordásának megelőzésére. A tisztatér fontos eleme a légkeringető rendszer, mely elszívja és tisztítva visszajuttatja a tér levegőjét. A folyamatos légkörzésnek köszönhetően a por kevésbé hajlamos megülni a felületeken. A termekben gyakran lyukacsos padlón át történik az elszívás, a befúvást pedig a mennyezeten elhelyezett HEPA- vagy ULPA-szűrőkön át végzik.
A tisztasági fokozat tisztatéren belül különböző helyeken eltérő lehet. Az igen nagy tisztaságot igénylő feladatokat olykor külön elszívással rendelkező vegyifülkében hajtják végre.
A szennyezés egyik forrása maga a személyzet, aki a tisztatérben található berendezéseket üzemelteti, így általában személyes védőruházat szükséges. A tisztatéri cipő és köpeny általános minimum, de a legtöbb üzembe csak teljes testet fedő öltözetben lehet belépni. Gyakori a védőkesztű, az arcmaszk, a hajháló alkalmazása. Az öltözet egy része egyszer használható, más része használat után speciális eljárással tisztítható.
A belépés szabályait az egyes tisztatéri üzemekben úgy határozzák meg, hogy a szennyezés az adott tisztasági szintnek megfelelve a lehető legkisebb legyen. Gyakran zsilipkapukat alkalmaznak, melyek között a belépők ruházatát légbefúvással portalanítják.
Tisztasági besorolások és szabványok[szerkesztés]
A tisztaterek jellemzésére leggyakrabban az ISO-14644 és ISO-14698 szabványok által javasolt kategóriákat alkalmazzák, de különféle amerikai és európai szabványok is léteznek.
A civil hátterű ISO szabványügyi szervezet ajánlása a legelterjedtebb, ma is érvényben levő osztályozás.[2]
maximum részecske db/m³[m 1]
Amerikai FED STD 209E
↑ Az alábbi koncentrációk kumulatív mennyiségek, azaz egy tisztasági kategóriában a megengedett maximális mennyiségek egy adott méretű, vagy annál kisebb összes részecskére vonatkoznak.
↑ a b c d e f Ezen értékek ellenőrzésekor a mintavételezéshez igen nagy levegőtérfogat vizsgálatára lehet szükség, melyekre a szabvány külön ajánlásokat tesz.
↑ a b c d e f g Az ilyen kicsi koncentrációk mérése a technikai nehézségek miatt nem praktikus, így ezen értékeket a szabvány nem specifikálja.
↑ a b c d e Az 1 um-nél nagyobb részecskék kis koncentrációjának mérése problémákba ütközik, mert a mérőberendezés maga is elnyel belőlük egy nehezen kontrollálható hányadot. Emiatt ezen értékeket nem specifikálják.
↑ a b c d e f g h i Ezen értéket az adott tisztasági osztályban nem specifikálják, ugyanis az igen nagy koncentrációértékek miatt a határértéknek nem lenne jelentősége.
Az US FED STD 209E az Egyesült Államok tisztatéri szabványa. Bár a szabványt 2001-ben hivatalosan is visszavonták[3][4] azonban a gyakorlatban egyes helyeken még mindig használatban van.[5]
A BS 5295 a brit tisztatéri szabvány. BS 5295 1-es osztálya továbbá előírja, hogy a kategóriájába eső tisztaterekben bármely mintában a legnagyobb részecske sem haladhatja meg az 5 um-t.[6] A szabvány helyét 2007-ben az ISO szabványának megfelelő "BS EN ISO 14644-6:2007" vette át.[7]
Az EU GMP tisztatéri besorolása[szerkesztés]
Az EU Good Manufacturing Practice irányelvei az ipari szabványoknál némileg szigorúbbak, és külön definiálják a működés közbeni és nyugalmi megengedett koncentrációk határértékeit.
A tisztatéri technológiák jellemző alkalmazási területei: gyógyszeripar, biotechnológia, mikrotechnológia, nanotechnológia, optikai ipar, élelmiszeripar, orvostechnikai eszközök gyártása, illetve kórházak. A kutató- és fejlesztőlaboratóriumok jellemzően magasabb tisztaságú terek, míg a gyártásban a nagyobb tisztatéri csarnokokra a kisebb tisztasági szint a jellemző. Ha azt nézzük, hogy mely alkalmazásban építették a legnagyobb területű tisztatéri üzemeket, kiemelendő a kijelzőipar és a félvezetőipar.[9][10]
Ez a szócikk részben vagy egészben a Cleanroom című angol Wikipédia-szócikk Cleanroom classifications című fejezete ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ Grobety, B. (2010). „Airborne Particles in the Urban Environment”. Elements 6 (4), 229–234. o, Kiadó: {GeoScienceWorld. DOI:10.2113/gselements.6.4.229. (Hozzáférés ideje: 2017. január 19.)
↑ ISO 14644-1:2015 - Cleanrooms and associated controlled environments -- Part 1: Classification of air cleanliness by particle concentration (angol nyelven). ISO. (Hozzáférés: 2017. január 20.)
↑ Cancellation of FED-STD-209E - Institute of Environmental Sciences and Technology
↑ http://www.wbdg.org/ccb/FEDMIL/notices.pdf Archiválva 2008. május 28-i dátummal a Wayback Machine-ben, page 148
↑ NUFAB SAFETY & PROTOCOL. (Hozzáférés: 2016. február 24.)
↑ Market Venture Philippines Inc. web site: What is a Clean Room?, 2006. április 19. [2012. augusztus 28-i dátummal az eredetiből archiválva]. (Hozzáférés: 2007. június 2.)
↑ BS 5295-0:1989 - Environmental cleanliness in enclosed spaces. General introduction, terms and definitions for clean rooms and clean air devices, 2016 (Hozzáférés: 2016. április 18.)
↑ Understanding Cleanroom Classifications. [2016. június 1-i dátummal az eredetiből archiválva]. (Hozzáférés: 2017. január 19.)
↑ Flat Panel Display Forecast. www.mcilvainecompany.com. (Hozzáférés: 2017. január 20.)
↑ Where are the cleanrooms? | Solid State Technology (amerikai angol nyelven). electroiq.com. [2017. január 31-i dátummal az eredetiből archiválva]. (Hozzáférés: 2017. január 20.)
A lap eredeti címe: „https://hu.wikipedia.org/w/index.php?title=Tisztatér&oldid=25087997”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. július 10., 13:54
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.